**Časovni odvisnik – rešitve**

**1. Vprašaj se po odvisniku.**

**Odvisnike sem obarvala vijolično.**

Odgovori, kadar si vprašan. Kdaj odgovori? čas. odv.

Medtem ko ti ležiš, on dela. Kdaj (on) dela? čas. odv.

Pokliči me, ko boš opravil delo. Kdaj me pokliči? čas. odv.

Brž ko se zdani, so planšarji že na nogah. Kdaj so (na nogah)? čas. odv.

Prej ko delo opraviš, prej si prost. Kdaj si prost? čas. odv.

Preden se lotiš dela, si pripravi orodje. Kdaj si pripravi orodje? čas. odv.

**2. Prislovna določila časa pretvori v odvisnik.**

**Prislovna določila časa sem obarvala vijolično.**

Po končani proslavi so se gostje pogovarjali o politiki. Ko se je proslava končala, so se gostje pogovarjali o politiki.

Med tvojim spanjem smo prevozili 100 km. Ko si spal/spala, smo prevozili 100 km.

Med glavnim odmorom so nekateri osmošolci igrali karte. Ko je bil glavni odmor, so nekateri osmošolci igrali karte.

Pridni vstajajo ob zori. Pridni vstajajo, ko je zora.

V nedeljo bomo šli v živalski vrt. Ko bo nedelja, bomo šli v živalski vrt.

Ob koncu tedna še posebej poskrbimo za gibanje v naravi. Ko je konec tedna, še posebej poskrbimo za gibanje v naravi.

Po končanem pouku se dobimo na igrišču. Ko bo konec pouka, se dobimo na igrišču.

Športni dan naj bo v lepem vremenu. Športni dan naj bo, ko bo lepo vreme.

Opoldne kosimo. Ko je poldne, kosimo.

**3. Dopolni povedi s primernim časovnim odvisnikom*.***

Po smislu, npr.:

Kadar sem naspan, vstanem.

Povem ti, ko dokončam nalogo.

Kadar dežuje, je dobro imeti dežnik.

Avtobus je pripeljal, ko je bila ura 7.

Kadar želiš kaj vprašati, prosi za besedo.

Oče je priskrbel drva, ko je bila jesen.

Učenci se pogosto učijo samo takrat, kadar pišejo preizkus znanja.

Pazi! Kadar se rabi pri ponavljajočem se dejanju, ko pa, ko gre za enkratno dejanja.

**4. Dopolni pregovore.**

Prijatelje spoznaš, ko imaš nesrečo.

Kadar mačke ni doma, miši plešejo.

Kadar imajo otroci denar, imajo kramarji sejem.

**5. Časovne odvisnike pretvori v prislovna določila.**

**Časovne odvisnike sme obarvala vijolično.**

Ko se je zvečerilo, nam je mama pripovedovala pravljice. Zvečer/Ob večerih nam je mama pripovedovala pravljice.

Potem ko se je vrnil s potovanja, se je najprej oglasil doma. Po vrnitvi s potovanja se je najprej oglasil doma.

Ko je bila ura tri, so delavci prenehali z delom. Ob teh so delavci prenehali z delom.

Medtem ko je učitelj razlagal, sem zapisovala v zvezek. Med učiteljevo razlago sem zapisovala v zvezek.

Kadar vstopiš, najprej pozdravi. Ob vstopu najprej pozdravi.

Kadar je noč neprespana, človeka zebe. Po neprespani noči človeka zebe.

**6. Obkroži glavni stavek, določi vrsto odvisnika, ga podčrtaj in napiši vprašalnico.**

Glavni stavek sem obarvala rdeče,odvisni stavek pa vijolično.

Vsaka ptica leti tja, kjer se je izvalila.

Kam (rada) leti? kraj. odv.

Ko bo pojenjala vročina, se bomo sprehodili.

Kdaj se bomo sprehodili? čas. odv.

Ne govori, kadar ješ.

Kdaj ne govori? čas. odv.

Kadar pišem nalogo, sem vedno zbrana.

Kdaj sem zbrana? čas. odv.

Spravil se je tja, kjer je bilo prijetno toplo.

Kam se je spravil? kraj. odv.

Mati se je začudila, ko me je zagledala na hišnem pragu.

Kdaj se je začudila? čas. odv.